CELEX: 62021CN0419
Language: et
Date: 2021-07-08 00:00:00
Title: Kohtuasi C-419/21: Eelotsusetaotlus, mille on esitanud Sąd Rejonowy dla m.st. Warszawy w Warszawie (Poola) 8. juulil 2021 – X sp.z o.o.,sp. k. versus Z

6.12.2021   
            
            
               ET
            
            
               Euroopa Liidu Teataja
            
            
               C 490/15
            
         
      Eelotsusetaotlus, mille on esitanud Sąd Rejonowy dla m.st. Warszawy w Warszawie (Poola) 8. juulil 2021 – X sp.z o.o.,sp. k. versus Z
      (Kohtuasi C-419/21)
      (2021/C 490/15)
      Kohtumenetluse keel: poola
      
         Eelotsusetaotluse esitanud kohus
      
      Sąd Rejonowy dla m.st. Warszawy w Warszawie
      
         Põhikohtuasja pooled
      
      
         Hageja: X sp.z o.o.,sp. k.
      
         Kostja: Z
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu 16. veebruari 2011. aasta direktiivi 2011/7/EL hilinenud maksmisega (1) võitlemise kohta äritehingute puhul artikli 6 lõiget 1 tuleb tõlgendada nii, et selliste lepingute korral, milles pooled on ette näinud mitu kaubatarnet ja tasumise iga kaubatarne eest määratud aja jooksul pärast kõnealust tarnet, tuleb tasuda minimaalne kindel summa 40 eurot iga tarnega seotud makse hilinemise eest, või nõuab ELi õigus ühe kindla 40 euro suuruse summa tasumist võlausaldajale kogu äritehingu eest, mis hõlmab mitut tarnet, olenemata sellest, kui mitu makset on iga tarne eest hilinenud?
               
            
                  2.
               
               
                  Kas Euroopa Parlamendi ja nõukogu 16. veebruari 2011. aasta direktiivi 2011/7/EL hilinenud maksmisega võitlemise kohta äritehingute puhul artikli 2 punkti 1 tähenduses on äritehing leping, mille ese on kaupade tarne ja mis kohustab tarnijat tarnima tellijale kõnealuses lepingus määratud koguse kaupu ja annab samal ajal tellijale õiguse otsustada ühepoolselt järgmiste, lepingu esemeks olevate tarnete tähtaegade ja koguste üle, koos võimalusega loobuda mõnedest lepinguga hõlmatud kaupadest ilma, et see tooks tellijale kaasa mingeid negatiivseid tagajärgi, ja mille kohaselt on tellija kohustatud maksma iga osatarne eest määratud tähtaja jooksul, mida arvestatakse alates asjakohase tarne kättesaamisest, ja kas iga selline osatarne, mille aluseks on tellija märgitud nõudlus, on eraldi äritehing direktiivi tähenduses, kuigi see ei ole seotud eraldi lepinguga liikmesriigi õiguse tähenduses?
               
            
         (1)  ELT 2011, L 48, lk 1.